หนูกินยาคุมฉุกเฉินแล้วมีไรกับแฟน รอบที่2ไม่ได้ใส่ถุงยางก้อลองเอาเข้าไปแต่ไม่สุด จะท้องไหมค่ะ
สวัสดีค่ะ โดยปกติ ควรทานยาคุมฉุกเฉินหลังจากมีเพศสัมพันธ์ค่ะ ไม่ควรทานล่วงหน้าก่อนการมีเพศสัมพันธ์ เพราะหากทานล่วงหน้าก่อนนานหลายชั่วโมงก่อนที่จะมีเพศสัมพันธ์ ประสิทธิภาพในการป้องกันการตั้งครรภ์ก็จะลดลงได้โดยทั่วไป หากได้ทานยาคุมฉุกเฉินภายในไม่เกิน 12 ชั่วโมงนับจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%หากในรอบแรก ได้ใช้ถุงยางอนามัย ถุงยางก็จะช่วยป้องกันการตั้งครรภ์ได้ประมาณ 82%-98% ส่วนในรอบที่ 2 หากไม่ได้ใช้ถุงยางอนามัย ก็อาจมีโอกาสตั้งครรภ์ได้ แม้จะไม่มีการหลั่ง เนื่องจากอาจมีอสุจิค้างอยู่ที่ปลายอวัยวะเพศและในท่อปัสสาวะได้ อย่างไรก็ตาม หากยาคุมฉุกเฉินที่ทานไปล่วงหน้านั้น ไม่ได้นานหลายชั่วโมง ยาก็จะช่วยป้องกันการตั้งครรภ์ได้ดังกล่าวไปค่ะ